
Narva Linnavalitsuse 08.03.2006.a määruse nr.257 “Narva linna raamatupidamise sise-eeskirja kinnitamine” muutmine

Vastavalt Kohaliku omavalitsuse korralduse seaduse §30 lõike 1 punkti 3 ja Rahandusministri 11.12.2003.a määruse nr.105 “Riigi raamatupidamise üldeeskiri” (muudetud Rahandusministri 16.11.2006.a määrusega nr.55) alusel muuta Narva Linnavalitsuse 08.03.2006.a määrusega nr.257 kinnitatud Narva linna raamatupidamise sise-eeskirjad järgmiselt:

1. paragrahv 7 lõige 1 sõnastada järgmiselt:

“(1) LRK esitab Rahandusametile LRK juhi poolt allkirjastatud majandusaasta aruande hiljemalt aruandeaastale järgneva aasta 31.märtsiks.”

2. paragrahv 8 lõige 1 sõnastada järgmiselt:
“(1) Saldoandmikud koostatakse ja esitatakse Rahandusministeeriumi  infosüsteemi elektrooniliselt iga iseseisva raamatupidamisega asutuse poolt üldeeskirjas kehtestatud korras ja tähtaegadeks, välja arvatud 4.kvartali saldoandmiku, mis esitatakse hiljemalt aruandeaastale järgneva aasta 28.veebruariks.”

3. Määrus jõustub seadusega sätestatud korras.

Narva Linnavalitsuse 08.03.2006.a määrusega nr.257 kinnitati Narva linna raamatupidamise sise-eeskirjad. Narva linna raamatupidamise sise-eeskirja kehtestati Raamatupidamise seaduse (RT I 2002, 102, 600; 2003, 88, 588; 2004, 90, 616; 2005, 61,478) ja Rahandusministri 11.12.2003 määruse nr.105 “Riigi raamatupidamise üldeeskiri” (RTL 2003, 130, 2103; 2004, 104, 1685; 2005, 26, 366) alusel.  Käesoleva aasta 16.novembril Rahandusministri määrusega nr.55 muudeti Riigi raamatupidamise üldeeskirja sätteid (RTL 2006, 85, 1547), mis reguleerivad aruannete (saldoandmike) esitamise ja kontrollimise tähtaegu – aruannete esitamise tähtaega on lühendatud. Riigiraamatupidamiskohustuslaste üksused (tehingupartneri koodi neljas number on 0), kohaliku omavalitsuse üksused (tehingupartneri koodi neljas number on 1), muud valitsussektorisse kuuluvad avalik-õiguslikud juriidilised isikud (tehingupartneri koodi neljas number on 2) ning valitsussektorisse kuuluvad sihtasutused ja mittetulundusühingud (tehingupartneri koodi neljas number on 3) esitavad alates 2008. aastast saldoandmiku iga kuu kohta. Antud muudatus puudutab kõiki Narva linna munitsipaalasutusi ja Narva Linnaelamu SA-st. Ülejäänud saldoandmikud esitatakse iga kvartali kohta. Saldoandmikud esitatakse aruandekuule või -kvartalile järgneva kuu viimaseks kuupäevaks, välja arvatud saldoandmikud aasta lõpu seisuga, millised esitatakse hiljemalt järgmise aasta 28. veebruariks. Kord kvartalis, kvartali lõpu seisuga, viiakse peale saldoandmike esitamist läbi konsolideerimisgrupisiseste varade, kohustuste, tulude ja kulude võrdlused ning tehakse konsolideerimisest tulenevad korrigeerimised. Nimetatud võrdlused ja korrigeerimised peavad olema lõpetatud 7 tööpäeva jooksul saldoandmike esitamise tähtajast, välja arvatud saldoandmike korral aasta lõpu seisuga. Aasta lõpu seisuga esitatud saldoandmikes tehakse korrigeerimisi (sealhulgas auditeerimise käigus ilmnenud puuduste likvideerimiseks) kuni järgmise aasta 31.märtsini. Seoses muudatustega Riigi raamatupidamise üldeeskirjas tuleb muuta Narva linna raamatupidamise sise-eeskirju (§7 lõige 1 ja §8 lõige).

